ธปท.เปิดประมูลพันธบัตร 4.5 หมื่นล้านบาท
ธปท.เปิดประมูลขายพันธบัตร 4.5 หมื่นล้านบาท 22 ม.ค.นี้ คาด เพื่อบริหารสภาพคล่องให้อยู่ในระดับที่เหมาะสม
19 ม.ค. 2559

ธปท.เปิดประมูลขายพันธบัตร 4.5 หมื่นล้านบาท 22 ม.ค.นี้ คาด เพื่อบริหารสภาพคล่องให้อยู่ในระดับที่เหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ออกประกาศกำหนดแผนการออกพันธบัตร ธปท.อายุไม่เกิน15 วัน ในเดือน ม.ค. 2559 รุ่น พ. 3/14/59 วงเงิน 4.5 หมื่นล้านบาท อายุ 14 วัน มีกำหนดนำออกประมูลขายในวันที่ 22 ม.ค.นี้ โดยมีกำหนดชำระเงินในวันที่ 26 ม.ค.2559 และครบกำหนดในวันที่ 9 ก.พ. 2559
ทั้งนี้ คาดว่าสาตุที่ออกพันบัตรล็อตดังกล่าว เพราะธปท.ต้องดูดซับสภาพคล่องให้อยู่ในระดับเหมาะสมกับอัตราดอกเบี้ยนโยบายในปัจจุบันที่ 1.5% เพราะหากปล่อยให้สภาพคล่องในระบบมีส่วนเกินเพิ่มมากเกินไปจะกดดันระดับดอกเบี้ยให้ลดลงได้ อย่างไรก็ดีในภาวะนี้ที่สินเชื่อปล่อยยากขึ้นอาจทำให้ปริมาณสภาพคล่องมากขึ้น ส่งให้ธปท.ต้องออกพันธบัตรดูดซับอย่างต่อเนื่อง